Решение на Общия съд от 20 юни 2019 г. — Nonnemacher/EUIPO – Ingram (WKU WORLD KICKBOXING AND KARATE UNION)
(Дело T-390/18)1
(Марка на Европейския съюз — Производство за обявяване на недействителност — Фигуративна марка на Европейския съюз „WKU WORLD KICKBOXING AND KARATE UNION“ — По-ранни словни марки на Европейския съюз „WKA“ — Относително основание за отказ — Вероятност от объркване — Член 8, параграф 1, буква б) и член 60, параграф 1, буква a) от Регламент (ЕС) 2017/1001 — Липса на изгубване на права вследствие на търпимост — Член 61, параграф 1 от Регламент 2017/1001)
Език на производството: немски
Страни
Жалбоподател: Klaus Nonnemacher (Карлсруе, Германия) (представител: C. Zierhut, адвокат)
Ответник: Служба на Европейския съюз за интелектуална собственост (представител: D. Walicka)
Друга страна в производството пред апелативния състав на EUIPO, встъпила в производството пред Общия съд: Paul Ingram (Бирмингам, Обединеното кралство) (представител : A. Haberl, адвокат)
Предмет
Жалба срещу решението на първи апелативен състав на EUIPO от 17 април 2018 г. (преписка R 409/2017-1) относно производство за обявяване на недействителност между Ingram et Nonnemacher
Диспозитив
Отхвърля жалбата.
Осъжда Klaus Nonnemacher да заплати съдебните разноски.
____________
1 ОВ C 285, 13.8.2018 г.